Indhald
Innhaldsliste 🔎︎

# Setja inn, redigera og kopla tekstrammer

Ei tekstramme kan innehalda tekst og bilete, og du kan plassera henne kvar som helst på ei side. Du kan også bruka ei ramme for å bruka eit spalteoppsett på ein tekst.

## Slik set du inn ei tekstramme

1. Merk den teksten du vil skal vera med i ramma.

2. Vel Set inn → Ramme og trykk OK.

## Slik redigerar du ei tekstramme

- For å redigera innhaldet i ei tekstramme, trykkjer du i henne, og gjer dei endringar du ønskjer.

- For å redigera ei ramme, høgreklikk og vel formatinnstilling. Du kan også høgreklikka på den markerte ramma og velja Ramme.

- Du endrar storleiken på ei tekstramme ved å klikka på ein kant eller eit hjørne av ramma og dra dit du ønskjer. Hald nede Shift-tasten for å behalda sideforholdet.

## Slik gøymer du tekst ved utskriving

Alle tekstrammer i Writer kan setjast i ein modus som viser teksten i dei på skjermen utan at han vert skriven ut.

1. Merk tekstramma (du ser dei åtte handtaka).

2. Vel Format → Ramme og objekt → Eigenskapar → Val

3. Fjern markeringa i avkryssingsfeltet Skriv ut i området Eigenskapar og trykk OK.

## Slik lenkjar du saman tekstrammer

Du kan kopla saman tekstrammer i Writer, slik at innhaldet deira automatisk flyt frå den eine ramma til den andre.

1. Trykk på kanten av den ramma du vil kopla. Markeringshandtak dukkar då opp på kantane av henne.

2. Klikk på symbolet Lenk rammer på rada Rammer.

3. Trykk på ramma du vil kopla til.

Du kan berre kopla rammer dersom

- … målramma er tom.

- … målramma ikkje er kopla til ei anna ramme.

- Kjelde- og målrammene er i den same bolken. For eksempel kan du ikkje kopla saman ei topptekstramme med ei botntekstramme.

- … kjelderamma ikkje har ei neste lenkje.

- … mål- eller kjelderamme ikkje er ein del av kvarandre.

Når du vel ei kopla ramme, vert det vist ei linje som koplar saman dei to rammene.

Funksjonen automatisk storleik er tilgjengeg berre for den siste ramma i ei rad av lenkja rammer.

Liknande emne

Utheva tekst

Bruka ei ramme for å midtstilla teksten på ei side

Setja inn eit heilt tekstdokument

Bruka verktøylinjer