Indhald
Innhaldsliste 🔎︎

# Sidetal

I Writer er sidetalet eit felt som du kan setja inn i dokumentet.

## Slik set du inn sidetal

Vel Set inn → Felt→ Sidetal for å setja inn eit sidetal der skrivemerket står.

Viss du ser teksten «Sidetal» i staden for talet, må du velja Vis → Feltnamn.

Desse felta vert flytte når du legg til eller fjernar tekst. Difor er det er best å setja inn sidetalfeltet i ein topptekst eller botntekst, som har den same plasseringa og er brukte på alle sider.

Vel Set inn → Topptekst og botntekst → Topptekst → (namn på sidestil) eller Set inn → Topptekst og botntekst → Botntekst → (namn på sidestil) for å leggja til ein topptekst eller ein botntekst til alle sidene med den gjeldande sidestilen.

## Slik byrjar du med eit vald sidetal

Nokre gongar vil du kanskje ha meir kontroll over sidenummereringa i dokumentet. I dette eksempelet vil du at tekstdokumentet skal byrja med side 12.

1. Trykk i det første avsnittet i dokumentet.

2. Vel Format → Avsnitt.

3. I området «Skift» slår du på Set inn. Slå på Med sidestil for å kunna setja inn det nyeSidetalet. Trykk på OK.

Det nye sidetalet er ein eigenskap av det første avsnittet på sida.

## Slik formaterar du sidetalsstilen

Kanskje ønskjer du sidetal som romartala i, ii, iii, iv og så vidare.

1. Dobbeltklikk rett før sidetalsfeltet. Dialogvindauget Rediger felt kjem fram.

2. Vel eit talformat og trykk på OK.

## Bruka ulike sidetalsstilar

Kanskje ønskjer du at nokre av sidene skal ha sidetal som romartal og at nokre skal ha ein annan stil.

I Writer treng du ulike sidestilar. Den første sidestilen har ein botntekst med eit sidetalfelt formatert for romarske tal. Dei følgjande sidestilane har ein botntekst med eit sidetalfelt i ein annan stil.

Begge sidestilane må vera skilde av eit sideskift. I Writer kan du ha automatiske sideskift og manuelle sideskift.

- Eit automatisk sideskift kjem fram ved slutten av ei side når den gjeldande sidestilen har ein annan «Neste stil».

  For eksempel har sidestilen «Første side» «Standard» som neste stil. For å sjå dette trykkjer du Cmd + TF11 for å opna vindauget Stilhandsamar. Trykk på knappen Sidestilar og høgreklikk på oppføringa «Føste side». Vel Rediger på sprettoppmenyen. «Neste stil» er synleg på fana Handsamar.

- Eit manuelt sideskift kan brukast både med eller utan endring av sidestil.

  Viss du berre trykkjer Ctrl + Enter, set du inn eit manuelt sideskift utan å endra stilar.

  Vel du Set inn → Manuelt skift, kan du setja inn eit sideskift med eller utan endring av stilen, eller med ei endring av sidetal.

Kva som er best er avhengig av dokumentet: Å bruka manuelle sideskift mellom sidestilar, eller automatiske skift. Viss du berre treng ei tittelside med ein annen stil enn dei andre sidene, kan du bruka den automatiske metoden:

### Slik legg du ein annan sidestil til den første sida

1. Trykk på den første sida i dokumentet.

2. Vel Vis → Stilar.

3. Klikk på knappen Avsnittsstilar i vindauget for Stilhandsamar.

4. Dobbeltklikk på stilen Første side.

No har tittelsida di stilen Første side og dei neste sidene får automatisk stilen Standard.

Nå kan du for eksempel setja inn ein botntekst berre for sidestilen «Standard» eller setja inn botntekstar på begge sidestilane, men med ulikt formaterte sidetalsfelt.

### Slik legg du til eit manuelt skift av sidestil

1. Klikk i byrjinga av det første avsnittet på sida der ein annan sidestil skal brukast.

2. Vel Set inn → Manuelt skift. Dialogvindauget Set inn skift kjem fram.

3. Vel ein stil i listeboksen Stil. Du kan også setja eit nytt sidetal. Trykk på OK.

Den valde sidestilen vert brukt frå det gjeldande avsnittet til det neste sideskiftet med stil. Du må kanskje laga den nye sidestilen først.

Liknande emne

Setja inn sidetal i botntekstar

Om topp- og botntekstar

Ulike sidestilar på par- og oddetalssider

Laga ein sidestil basert på den gjeldande sida

Setja inn kapittelnamn og -nummer i ein topp- eller botntekst

Formatera topp- og botntekstar